Familienuus 371 - Oostelike Sinode van die NG Kerk
Dis die tyd van Kerssangdienste. Gelowiges jubel dit uit: die Goeie Nuus het hier tussen ons gebeur. Sy Naam is Immanuel. Hy is die Verlosser. Hy maak ons nuut. Hy gee die lewe.
Laat ons met alles wat in ons is, sing!
Ons voorsitter, Dirkie van der Spuy, se Kersboodskap is hier beskikbaar.
Ons buitelandse Susterskerk in Mosambiek, die IRM, vertel vir ons van 'n baie spesiale skool met 'n lang verbintenis met die kerk. Dankie, Carl Louwrens, vir hierdie mooi verhaal…
"Die Trichard School for Christian Education in Maputo (met twee verdere satellietkampusse waarvan een in Matola is), is die vlagskipskool van ons susterskerk in Mosambiek, die IRM (Igreja Reformada em Moçambique) Novo Sinode. Dit is 'n skool wat veral deur buitelanders vir hul kinders gekies word vanweë die skool se Christelike grondslag, goeie dissipline, hoë kwaliteit onderrig en buitemuurse prestasies." Lees meer…
Chris Zietsman van Tzaneen is reeds 'n tydjie in die hospitaal waar die medici nog spook om vas te stel wat hy onder lede het.
Ons heg die nuwe traktementskale vir leraars hierby aan.
Ons heg hier 'n opsomming aan van Bestmed se verskillende opsies – ons hoop dit help met die keuses wat hierdie tyd van die jaar uitgeoefen moet word. Let asseblief op dat sommige van hierdie opsies moontlik nie vir jou beskikbaar mag wees nie. Skakel met Bestmed hieroor.
Die Algemene Sinode se Moderamen (ASM) het verlede week in Benoni vergader. Dit is 'n vergadering van 50+ persone – met 5 afgevaardigdes uit elke Sinode. Oostelike Sinode word hier verteenwoordig deur Dirkie van der Spuy, Jurgens de Jager, Maartje van der Westhuizen, Jorrie Potgieter en Francois Retief.
Tydens hierdie geleentheid is Maartje van der Westhuizen verkies om op die Moderatuur (die "Dagbestuur) van die ASM te dien. Baie geluk! En dankie ook aan Dirkie van der Spuy en Elize Bezuidenhout wat in die vorige termyn hier gedien het.
Die ASM het 'n afvaardiging van Sinode Goudland ontvang en 'n baie goeie gesprek gehad. Die uitkoms hiervan is 'n skrywe waarin daar verduidelikende notas oor die 2019 Sefdegeslagverbintenisse-besluit gegee is. Die verklaring is hier aangeheg.
Die Kapelaan-Generaal van die Weermag het die vergadering besoek. Hy het in die inleiding van sy toespraak sy waardering uitgespreek teenoor diegene wat voorheen as kapelane jongmanne in uniform geestelik bedien het – en het spesifiek verwys na die grens-oorlog in Suidwes-Afrika en Angola. Dit was 'n mooi moment.
Bybel-Media versprei talle produkte wat vir leraars, gemeentes en lidmate van hulp kan wees. Besoek gerus hulle webwerf en plaas 'n bestelling..